CELEX: 32010D0219
Language: sl
Date: 2010-04-16 00:00:00
Title: 2010/219/: Sklep Komisije z dne 16. aprila 2010 o razveljavitvi Odločbe (ES) št. 2006/236 o posebnih pogojih za ribiške proizvode, uvožene iz Indonezije in namenjene za prehrano ljudi (notificirano pod dokumentarno številko C(2010) 2354) (Besedilo velja za EGP)

17.4.2010   
            
            
               SL
            
            
               Uradni list Evropske unije
            
            
               L 97/16
            
         SKLEP KOMISIJE
   z dne 16. aprila 2010
   o razveljavitvi Odločbe (ES) št. 2006/236 o posebnih pogojih za ribiške proizvode, uvožene iz Indonezije in namenjene za prehrano ljudi
   (notificirano pod dokumentarno številko C(2010) 2354)
   (Besedilo velja za EGP)
   (2010/219/EU)
   EVROPSKA KOMISIJA JE–
   ob upoštevanju Pogodbe o delovanju Evropske unije,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Evropsko skupnost iz tretjih držav (1), in zlasti člena 22(6) Direktive,
   ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (2), ter zlasti člena 53(1)(b) Uredbe,
   ob upoštevanju naslednjega:
   
               (1)
            
            
               Odločba Komisije 2006/236/ES z dne 21. marca 2006 o posebnih pogojih za ribiške proizvode, uvožene iz Indonezije in namenjene za prehrano ljudi (3), je bila sprejeta, ker so rezultati inšpekcijskih obiskov Evropske komisije v Indoneziji razkrili resne pomanjkljivosti glede higiene pri ravnanju z ribiškimi proizvodi v tej tretji državi.
            
         
               (2)
            
            
               Odločba 2006/236/ES je bila spremenjena z Odločbo Komisije 2008/660/ES (4), s katero je bila odpravljena zahteva za preskuse pri ribiških proizvodih s poreklom iz Indonezije za odkrivanje prisotnosti histamina in težkih kovin v proizvodih iz ribogojstva.
            
         
               (3)
            
            
               Odločba 2006/236/ES določa, da morajo države članice zagotoviti, da se opravijo potrebni preskusi pri vsaki pošiljki ribiških proizvodov, razen proizvodov iz ribogojstva, uvoženi iz Indonezije, za zagotovitev, da vrednosti težkih kovin v proizvodih ne presegajo določenih mejnih vrednosti.
            
         
               (4)
            
            
               Odločba 2006/236/ES določa tudi revizijo navedene odločbe na podlagi jamstev pristojnih organov Indonezije in rezultatov preskusov, ki jih opravijo države članice.
            
         
               (5)
            
            
               Rezultati preskusov, ki jih opravijo države članice pri ribiških proizvodih, uvoženih iz Indonezije, kažejo ustrezno vrednost težkih kovin. Poleg tega je Indonezija zdaj Komisiji predložila ustrezna jamstva. Zato preskusi vsake pošiljke ribiških proizvodov glede težkih kovin niso več potrebni.
            
         
               (6)
            
            
               Odločbo 2006/236/ES je zato treba ustrezno spremeniti.
            
         
               (7)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Odločba 2006/236/ES se razveljavi.
   Člen 2
   Ta sklep je naslovljen na države članice.
   
      V Bruslju, 16. aprila 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 24, 30.1.1998, str. 9.
   
      (2)  UL L 31, 1.2.2002, str. 1.
   
      (3)  UL L 83, 22.3.2006, str. 16.
   
      (4)  UL L 215, 12.8.2008, str. 6.